### **Ενότητα 10η (Ραψωδία ε 421-522)**

**Ο Οδυσσέας βγαίνει στη στεριά των Φαιάκων**

**Ο μύθος προωθείται  με την αποχώρηση του Ποσειδώνα και τη δραστηριοποίηση της Αθηνάς** υπέρ του Οδυσσέα (όσο είναι παρών ο Ποσειδώνας, η θεά δεν επεμβαίνει, δεν θέλει να συγκρουστεί με το μεγάλο θεό της θάλασσας και θείο της): 421-426.

**Η Αθηνά, εκτός από την επέμβασή της αυτή, φωτίζει το νου του ήρωα σε κρίσιμες στιγμές:** 477, 488 (για να προβεί αυτός σε ενέργειες που ο ίδιος είχε μελετήσει, στηριζόμενος ασφαλώς σε δικές του δυνάμεις.  *Είναι ο προσωπικός του αγώνας, λοιπόν, νοητικός και σωματικός, που δίνει λύση στο πρόβλημα.  Οι ομηρικοί θεοί βοηθούν τον άνθρωπο, για να κάνει όμως αυτό που θα έκανε και χωρίς αυτούς*)

428: **29η** και **30η** μέρα  της Οδύσσειας **ΣΥΣΤΟΛΗ ΤΟΥ ΧΡΟΝΟΥ (ΕΠΙΤΑΧΥΝΣΗ)**
Μέσα σε τρεις στίχους (428-430) ο ποιητής συνοψίζει την πάλη του Οδυσσέα με τη θάλασσα που διήρκεσε δύο ολόκληρες μέρες.

430: **31η μέρα,** αντικρίζει τη χώρα των Φαιάκων

**1ο πρόβλημα: η έξοδος στη στεριά.**

-- Μετά την **αγαλλίαση** στη θέα της στεριάς (στίχοι 440-441) αντιλαμβάνεται τις δυσκολίες: στίχοι 443-449

**ΠΑΡΟΜΟΙΩΣΗ** (**435-441)**
Αναφορικό μέρος : Πόση αγαλλίαση...αγάλλεται
Δεικτικό μέρος : τόση αγαλλίαση...δασωμένης

Οι (κύριοι) όροι που (αντίστοιχα) παρομοιάζονται**:** η αποκατάσταση της υγείας του άρρωστου πατέρα ≈ το αντίκρισμα της στεριάς από τον ναυαγό Οδυσσέα.

Κοινός όρος : η χαρά και η ανακούφιση που νιώθει κάποιος όταν ξεπερνά τον κίνδυνο

Διακρίνονται **αντιστοιχίες και σε άλλους όρους της παρομοίωσης***:*
*α) Η μακροχρόνια αρρώστια του πατέρα = η μακροχρόνια ταλαιπωρία του Οδυσσέα*
*β) Ο δαίμονας που βασανίζει τον πατέρα = ο Ποσειδώνας που βασανίζει τον Οδυσσέα*
*γ) Οι θεοί που σώζουν τον άρρωστο πατέρα = Η Αθηνά, η Λευκοθέη και ο ποταμός που σώζουν τον Οδυσσέα*
*δ) Τα παιδιά που χαίρονται όταν ο πατέρας τους γίνεται καλά = η χαρά του Οδυσσέα*

Οι όροι όμως που ουσιαστικά παρομοιάζονται, του μεν αναφορικού μέρους στην αρχή είναι τα παιδιά και προς το τέλος ο πατέρας, του δε δεικτικού ο Οδυσσέας, που παρομοιάζεται έτσι τόσο με τα παιδιά όσο και (φυσικότερα) με τον πατέρα· ο ποιητής δηλαδή βρήκε τον τρόπο να δείξει ότι η χαρά των παιδιών και του πατέρα τους, που ξαναβρήκε την υγεία του, είναι κοινή.

Υλικό για την παρομοίωση αντλείται από την οικογενειακή ζωή.

**Λύγισε**τότε η καρδιά του και **μονολογεί** (στίχοι 453-470) εξετάζοντας τις επιλογές του και τις δυσκολίες της καθεμιάς.

-- Πριν προλάβει να αποφασίσει, κινδυνεύει να τσακιστεί στα βράχια, αλλά με τη **φώτιση της Αθηνάς** γλιτώνει από αυτόν τον κίνδυνο.   Το κύμα στη συνέχεια τον  **πήγε ξανά στα βαθιά.  Και πάλι με τη φώτιση της θεάς** επιλέγει τη δεύτερη από τις δυνατότητες που είχε προαναφέρει στο μονόλογό του, να κολυμπήσει προς τα έξω και λοξά ψάχνοντας να βρει κάπως απάνεμο ακρογιάλι ή και λιμάνι.

-- Τελικά, φτάνει στις εκβολές ενός ποταμού, στον οποίο απευθύνει δέηση σωτηρίας: στίχοι 497-504.

**ΤΟ ΤΥΠΙΚΟ ΤΗΣ ΙΚΕΣΙΑΣ**
α) Επίκληση στον θεό (497)
β) Οι προσφορές του ικέτη προς τον θεό (498-501)
γ) Η παράκληση (502-504)

-- **Ο ποταμός ανταποκρίνεται**, ανακόπτει τη ροή του και τον δέχεται στις εκβολές του.

**ΑΝΘΡΩΠΟΜΟΡΦΙΣΜΟΣ**
Οι θεοί εκδηλώνουν ανθρώπινα συναισθήματα και ανθρώπινη συμπεριφορά :
α) η Αθηνά βοηθά τον Οδυσσέα
β) ο ποταμός λυπάται και εισακούει την ικεσία του Οδυσσέα

  **Έτσι, λύνεται το πρώτο πρόβλημα του Οδυσσέα και βρίσκεται πλέον στο νησί των Φαιάκων.  Συμπληρώνεται έτσι το προγραμματισμένο εικοσαήμερο ταξίδι του Οδυσσέα.**

* Ακολουθεί η εικόνα του **εξαντλημένου** Οδυσσέα (508-512),
* ο οποίος, μόλις συνέρχεται, εκπληρώνει το αίτημα της Ινώς  (513-517) κίνηση που

υποδηλώνει**την ευσέβειά του.**

* Τη **συγκίνησή** του παρακολουθούμε να την εκδηλώνει στους στίχους 519-519.

|  |
| --- |
|  |

**2ο πρόβλημα: η διανυκτέρευση**

2ος **μονόλογος** Οδυσσέα: στίχοι **521-529.  Αγωνιά** στην αρχή, αλλά  σταθμίζει/ζυγίζει τις επιλογές του. Μετά από **συλλογισμό** καταλήγει στην καλύτερη λύση (χωρίς θεϊκή φώτιση αυτή τη φορά)

Ο αφηγητής μας πληροφορεί για τη χαρά που νιώθει τελικά ο ήρωας.

Η  **διεξοδική** **παρομοίωση** των στίχων 546-549 υποδηλώνει ότι ο ήρωας, χωμένος μέσα στα φύλλα, θα διατηρήσει τη σπίθα της ζωής, όπως ο αναμμένος δαυλός διατηρεί τη σπίθα της

φωτιάς μέσα στη στάχτη.

**ΑΝΑΛΥΣΗ ΠΑΡΟΜΟΙΩΣΗΣ**

Αναφορικό μέρος : Πώς κάποιος έκρυψε...απ' αλλού ν' ανάβει
Δεικτικό μέρος : με ένα δαυλό παρόμοιος...με φύλλα
Κοινός όρος : ο τρόπος με τον οποίο κάτι σκεπάζεται καλά

***Άλλοι δευτερεύοντες κοινοί όροι*** *:*
*α) Η μαύρη στάχτη = τα φύλλα*
*β) το απόμερο κτήμα = ο Οδυσσέας που είναι μόνος*
*γ) Η προσπάθεια να σωθεί το σπέρμα της φωτιάς = η προσπάθεια του Οδυσσέα να προστατευτεί από το κρύο.*